***V*erēmu pamatskolas mācību procesa organizēšanas ar 2020.gada 1.septembri paraugkārtība**

*Izdota saskaņā ar Ministru kabineta*

*2020.gada noteikumu Nr. 360 “Epidemioloģiskās drošības*

*pasākumi Covid -19 infekcijas izplatības ierobežošanai” ,*

*Rēzeknes novada domes izdoto*

*Izglītības iestādes mācību procesa organizēšanas*

*ar 2020.gada 1.septembri paraugkārtību,*

*izdotu 2020.gada 20.augustā*

**I Vispārīgie jautājumi**

1. Kārtība nosaka, kā Verēmu pamatskolā tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
2. Kārtība ir saistoša visiem izglītības iestādes darbiniekiem, izglītojamajiem izglītojamo vecākiem, kā arī citām personām, kas apmeklē izglītības iestādi.

**II Mācību procesa norise**

1. Mācību process izglītības iestādē noris atbilstoši izglītības iestādē noteiktajam mācību priekšmetu un stundu sarakstam. Pirmsskolas posmā mācību process noris atbilstoši dienas režīmam.
2. Mācību process norit klātienē ( Izglītības un zinātnes ministrijas (turpmāk – IZM) piedāvātais A modelis), respektīvi 1.-6.klasēm mācību process norit tikai izglītības iestādē, bet 7.-9. klasēm divas dienas mēnesī tiek organizētas attālinātā veidā. Par attālinātā mācību procesa konkrētu dienu 7.-9. klasēs lemj pedagogi sanāksmē pie skolas direktora un skolēniem tiek paziņots vismaz nedēļu iepriekš, informācija ir atrodama gan uz stenda pie mācību priekšmetu un stundu saraksta, gan e-klasē. Attālinātais mācību process notiek, ievērojot prasības, kas noteiktas izglītības iestādes vadītāja 2020.gada 19. marta rīkojumā Nr.1-9/6.
3. Lai ierobežotu kontaktēšanos klasei (apvienotajai klašu grupai, grupai) ar citu klasi apvienoto klašu grupu, grupu),:
   1. izglītības iestādē mācību stundas tiek organizētas pa klasēm nevis kabinetiem, izņemot mācību procesa nepieciešamību (sporta, tehnoloģiju praktiskās nodarbības, informātika, laboratorijas, pētnieciskie darbi utml.);
   2. Mācību procesā un starpbrīžos klases uzturas pa klašu grupām trīs skolas blokos (1.,2.,3. klases bloks, 4.,8.,9. klašu bloks un 5.,6.,7. klašu bloks)
   3. Iespēju robežās starpbrīžus blakus telpu klasēm organizē atsevišķā laikā, lai kontaktēšanās starp blakus telpu izglītojamajiem neilgtu vairāk par 5 minūtēm;
   4. starpbrīžos izglītojamie uzturas savos blokos vai skolas āra teritorijā, klašu telpās tiek nodrošināta mehāniskā vēdināšana;
   5. pagarinātās dienas grupās tiek uzņemti tie bērni, kuriem nav iespēju uzreiz doties uz mājām, savukārt grupās esošie atrodas blakus telpās, konkrētā telpā atrodoties tikai vienai klasei (1., 2. klase), apvienoto klašu grupai (3. un 4. klase);
   6. interešu izglītības nodarbībās maksimāli ievērot distancēšanos, distancēšanās neattiecas uz interešu izglītību, kas saistīti ar šādām jomām – teātris un dejotāji.
4. Pedagogs vai cits darbinieks skolas teritorijā, arī mācību stundu laikā, ievēro 2 metru distanci no skolēna, pieļaujot mazāku distanci sākumskolas posmā (vienam skolotājam, kurš konkrētā klasē vada vairāk kā 50% mācību stundu) ne ilgāk kā 10 minūtes.
5. Visos gadījumos, kad izglītojamais neierodas izglītības iestādē, vecākiem ir jāinformē iestāde par izglītojamā prombūtnes iemeslu.
6. Sporta treniņi (nodarbības) pārsvarā tiek organizētas ārā, ievērojot, ka to norisē vienlaikus pulcējas ne vairāk kā 30 personas. Telpās vienai personai tiek nodrošināti ne mazāk kā 4 m2 no sporta treniņa (nodarbības) norises vietas platības.
7. Izglītības iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām.

**III Izglītojamo nokļūšana uz/no izglītības iestādi, ēdināšanas organizēšana, citi pasākumi**

1. Ja izglītojamais ceļā uz/ no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai klases (grupas) biedrus, izglītojamie lieto sejas maskas vai citus elpceļus aizturošus materiālus ( lakati, šalles utml.).
2. Ēdināšanu organizēt pa blokiem (1., 2.,3. klase – plkst. 11.20; 4.,8.,9.klase plkst. 12.20 ;

5.,6.,7.klase plkst.12.40;). Ēdināšana tiek organizēta skolas ēdamtelpā – 1.,2.,5.,7.,8.,9. klasēm un skolas kafejnīcas telpā – 3.,4. un 6 klasēm.

12. Visi pasākumi izglītības iestādē notiek katrai klasei (apvienoto klašu grupai, grupai) atsevišķi.

13. Pirmsskolas audzēkņu guldināšanā izmantojams princips – “galva pret kājām”.

14.Izglītības iestādi nedrīkst apmeklēt darbinieki vai izglītojamie, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas utml.). Šādi darbinieki, izglītojamie atrodas mājās pašizolācijā, kuras laikā izglītojamajiem izglītības iestāde nodrošina izglītojamajam individuālu attālinātu mācību procesu.

15.Izglītības iestāde organizē izglītojamo pieņemšanu un nodošanu. Pirmsskolas grupās vecāki nodod un pieņem bērnus grupas garderobē, vienlaikus telpā uzturoties ne vairāk kā četriem pieaugušiem ar bērniem mazākajā un vidējās grupās un diviem pieaugušiem ar bērniem vecākajā un sagatavošanas grupā, ievērojot visus higiēnas priekšnosacījumus. Sākumskolas izglītojamos pie skolas durvīm sagaida dežurējošais skolotājs vai apkopēja, kura nepieciešamības gadījumā pavada skolēnu līdz garderobei un klasei.

16.Izglītojamie nenes uz izglītības iestādi roraļlietas no mājām.

**IV Epidemioloģisko drošības pasākumu ievērošana**

1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.
2. Klašu audzinātāji /pirmsskolas skolotāji māca izglītojamos pareizi mazgāt rokas, ievērojot SPKC mājas lapā publicētos ieteikumus “Roku mazgāšana” (<https://www.youtube.com/watch?v=vDlFPEoCnRo&feature=youtu.be>). Klašu telpās un grupās izvietoti plakāti ar norādēm pareizai roku mazgāšanai.
3. Pirmsskolas audzēkņiem un skolas izglītojamiem bērniem jālieto maiņas apavi. Pēc apavu maiņas jāmazgā rokas.
4. Katrā pirmsskolas grupā un klašu telpās ir pieejami roku dezinfekcijas līdzekļi. Dezinfekcijas līdzekļi izvietoti arī pie skolas ieejas durvīm.
5. Biežāk lietotās virsmas un priekšmetus jādezinficē, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.
6. Jāierobežo tekstilizstrādājumu, kā, piemēram, tepiķi, spilveni, sēžammaisi u.tml. izmantošana izglītojamo rotaļu un atpūtas zonā.
7. Regulāri, atbilstoši noteiktajām higiēnas prasībām, jāvēdina telpas vai jānodrošina laba mehāniskā ventilācija.
8. Regulāri jāveic telpu uzkopšana. Tualetes telpu un koridoru mitrā uzkopšana jāveic vismaz reizi 3 stundās.
9. Izglītības iestādē darbiniekiem, skolēniem un apmeklētājiem redzamās vietās izvietoti skaidri salasāmas norādes ievērot 2 m distanci no pārējām personām.
10. Izglītības iestādē ir izvietotas visiem pieejama, skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*
11. Nepieļaut personu, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā), klātbūtni izglītības iestādē.
12. Nepieļaut izglītojamo un darbinieku ar elpceļu infekcijas slimību pazīmēm klātbūtni izglītības iestādē. Izglītojamo veselības novērtēšanu veic dežurskolotājs(i), ieejot izglītības iestādē, vai skolotājs, kurš vada pirmo mācību stundu stundas sākumā, pirmsskolas grupas skolotājs, veicot vizuālu novērojumu un īsas pārrunas ar skolēnu vai skolēna vecākiem vai citādi. (ja elpošana pārsniedz 25 reizes minūtē, ir jāapsver aizdomas par elpošanas ceļu infekcijas slimību).
13. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
14. Izglītības iestāde informē darbiniekus, izglītojamos, viņu vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

**V Rīcība epidemioloģiskās situācijas pasliktināšanās gadījumos**

1. Ja izglītojamajam, atrodoties izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:
   1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Izglītojamais šajā brīdī lieto kādu no elpceļu aizsegiem;
   2. sazinās ar izglītojamā vecākiem, kas nekavējoties ierodas pēc bērna, vai arī nogādā izglītojamo mājās. Vecāki telefoniski kontaktējas ar savu ģimenes ārstu;
   3. izglītojamais tiek ārstēts atbilstoši veselības stāvoklim un atgriežas izglītības iestādē saskaņā ar ārstējošā ārsta norādījumiem.
2. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, izglītības iestāde izolē izglītojamos, nodrošinot pieaugušā klātbūtni, sazinās ar izglītojamo vecākiem un nodrošina informācijas sniegšanu telefoniski SPKC attiecīgās reģionālās nodaļas epidemiologam. Šādi izglītojamie atrodas mājās pašizolācijā, kuras laikā izglītības iestāde nodrošina izglītojamajam individuālu attālinātu mācību procesu.
3. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, ziņo par šo faktu skolas administrācijai, ja elpceļu infekcijas pazīmes konstatētas diviem vai vairāk izglītojamajiem, skolas administrācija tālāk nodod informāciju novada izglītības pārvaldei un SPKC .
4. Izglītības iestāde nodrošina vecākiem pieejamu informāciju par to, ka bērni ar infekcijas slimības pazīmēm netiek uzņemti izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.
5. Ja tiek konstatēts COVID-19 infekcijas gadījums, kas būs saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, kā arī lems par karantīnas noteikšanu izglītības iestādei. Šādās situācijās izglītības iestādē ar vadītāja rīkojumu tiek noteikts vai nu IZM piedāvātais B modelis (tiek palielināts attālinātā mācību procesa īpatsvars) konkrētai klasei vai ar Rēzeknes novada domes priekšsēdētāja rīkojumu tiek noteikts C modelis ( mācības notiek attālināti) konkrētai klasei vai visai izglītības iestādei.Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis –Izglītības kvalitātes valsts dienestu(e-pasts: ikvd@ikvd.gov.lv)par faktu, ja iestādei tiek noteikta karantīna.
6. Ja kādai klasei/grupai vai visai izglītības iestādei tiek noteikta attālinātā mācīšanās, obligātā vecuma izglītojamajiem (5-6 gadus vecuma grupu bērniem, 1.-9.klašu izglītojamajiem) dibinātāja noteiktajā kārtībā tiek nodrošinātas brīvpusdienas.

**VI Izglītības iestādes apmeklētāju pieņemšanas kārtība**

1. Izglītības iestādi nedrīkst apmeklēt persona ar elpceļu infekcijas slimību pazīmēm klātbūtne.
2. Katrai izglītības iestādei nepiederošai personai, t.sk., izglītojamo vecākiem, apmeklējot iestādi, ir jāievēro distancēšanos 2 metru attālumā no citām personām un jādezinficē rokas.
3. Par katru apmeklējumu reizi tiek veikta apmeklētāju reģistrācija, atzīmējot apmeklētāja vārdu, uzvārdu un kontaktinformāciju, kā arī norādot vizītes laiku. Apmeklētājs parakstās arī par to, ka apliecina, ka nav Covid-19 inficētais, nav atgriezies no ārvalstīm un nav kontaktējies ar Covid -19 inficētajiem divu pēdējo nedēļu laikā. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Apmeklētājus reģistrē iestādes vadītāja norīkota persona.

**VII Komunikācija un atbildības**

1. Atbildīgie par izglītojamo un viņu vecāku iepazīstināšanu ar kārtību ir klašu audzinātāji/pirmsskolas skolotāji. Visiem izglītojamo vecākiem klātienē vai citā saziņas veidā līdz 2020.gada 26.augustam tiek izsniegta *Vecāku infolapa par 2020./2021.mācību gadu* (1.pielikums ). No vecākiem 1.septembrī tiek saņemti apliecinājumi (2.pielikums) par to, ka viņu bērns nav inficēts ar Covid -19 un, ka viņu bērns neradīs infekcijas riskus citiem. Apliecinājums nav jāiesniedz pirmsskolas posma bērnu vecākiem, ja viņu bērns apmeklēja izglītības iestādi augusta divās pēdējās nedēļās.
2. Atbildīgais par epidemioloģisko prasību ieviešanu un koordinēšanu ir *Verēmu pamatskolas direktore Iveta Gaile .*
3. Atbildīgie par epidemioloģisko prasību ievērošanu (distancēšanās, higiēnas prasību ievērošana) ir klašu un pirmsskolas grupu audzinātāji, bet par dezinfekcijas līdzekļu nodrošināšanu – saimnieciskās daļas vadītājs.
4. Atbildīgais par izglītojamo veselības stāvokļa novērošanu ir:
   1. mācību procesa laikā - skolotāji, klašu un grupu audzinātāji.
   2. ārpusstundu pasākumu laikā - skolotāji, klašu un grupu audzinātāji
5. Izglītības iestādes komunikācijas kanāli:
   1. ar izglītojamajiem ir: e klase, e-pasts, tālrunis, sociālie tīkli, e-platformas GoogleClasroom - atbildīgi klašu/grupu audzinātāji,
   2. ar izglītojamo vecākiem vai to likumiskajiem pārstāvjiem ir: e klase, e-pasts, tālrunis - atbildīgi klašu/grupu audzinātāji/ pirmsskolas skolotāji;
   3. ar dibinātāju, SPKC un Izglītības kvalitātes valsts dienestu ir izglītības iestādes vadītājs.

**VIII Noslēguma jautājumi**

1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID 19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

Verēmu pamatskolas direktore: Iveta Gaile